

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 637/2020-03

Датум: 07.09.2020. године

**СКУПШТИНА ГРАДА НИША**

**– Председнику Бобану Џунићу –**

**Предмет:** Предлог за доношење аката по хитном поступку

У складу са овлашћењем прописаним чланом 83. Пословника Скупштине града Ниша („Службени лист града Ниша“, број 6/2017-пречишћен текст), Градско веће града Ниша упућује предлог за доношење аката по хитном поступку, односно, да се у дневни ред седнице Скупштине града Ниша, заказане за 09.09.2020. године уврсте тачке:

1. Предлог одлуке о завршном рачуну буџетa Града Ниша за 2019. годину
2. Предлог одлуке о допунама Одлуке о комуналном реду

Предлоге наведених аката, које Вам у прилогу достављамо, Градско веће Града Ниша је утврдило на седници одржаној дана 07.09.2020. године.

Разлог за доношење Одлуке о завршном рачуну буџетa Града Ниша за 2019. годину, по хитном поступку, је рок утврђен Законом о буџетском систему и Уредбом о померању рокова за подношење годишњих финансијских извештаја корисника буџетских средстава и корисника средстава организација за обавезно социјално осигурање за време ванредног стања насталог услед болести COVID-19 изазване вирусом SARS-CoV-2 („Службени гласник РС“, број 47/2020). Крајњи рок за доношење одлуке о завршном рачуну буџета града, у складу са наведеним прописима, је 11. септембар 2020. године.

Саставни део одлуке о завршном рачуну буџетa је и извештај екстерне ревизије. С обзиром на то да је Државна ревизорска институција, дана 07.09.2020. године, доставила Извештај о ревизији консолидованих финансијских извештаја завршног рачуна буџета Града Ниша за 2019. годину, а имајући у виду прописане рокове за доношење одлуке, предлаже се Скупштини Града Ниша, доношење наведене одлуке по хитном поступку.

Недоношење одлуке могло би имати штетне последице по интересе грађана, предузећа, установа, органа и организација Града Ниша, као и отежано прибављање финансијских средстава у наредном периоду (донације, кредити и друго).

Разлог за доношење Одлуке о допунама Одлуке о комуналном реду, по хитном поступку, је неопходност примене одговарајућих мера за заштиту становништва и спречавања ширења заразне болести COVID-19 изазване вирусом SARS-CоV-2, имајући у виду на почетак школске године, повратак студената у домове, повратак становништва са годишњих одмора, као и предстојеће затварање башти угоститељских објеката због хладнијег времена, што све представља повећање ризика од ширења наведене болести. С обзиром на то да пандемија још увек траје, као и да су многе мере које су важиле у време ванредног стања ублажене, намеће се потреба стриктног поштовања наведених мера како се не би десио нови талас ширења заразе. Такође, Одлуком се прописују новчане казне за непоступање у складу са подзаконским актом Владе Републике Србије, којим се прописују мере за заштиту становништва од заразних болести.

На основу наведеног, предлаже се Скупштини града Ниша, доношење аката по хитном поступку.

**Председница**

**Градског већа Града Ниша**

**Драгана Сотировски**